McAfee kom in VSA aan | Nuus24
McAfee kom in VSA aan
McAfee wil terug na VSA
John McAfee in Guatemala vasgetrek
Miami – Die Amerikaanse sagteware-pionier John McAfee het Woensdag in die VSA aangekom ná hy uit Guatemala gedeporteer is.McAfee het ‘n aansoek by die regering in Guatemala ingedien om uitlewering aan Belize te vermy.Hy is in Guatemala in hegtenis geneem in verband met ’n moordondersoek in Belize.McAfee was drie weke voortvlugtend en het die grens na Guatemala oorgesteek om die owerhede in Belize te ontwyk. Hulle wil hom as ’n “persoon van belang” in die ondersoek na die moord op die Amerikaner Gregory Faull ondervra.Kort ná McAfee se vliegtuig in Miami geland het, het sy webtuiste aangekondig dat hy tuisgaan in ‘n hotel in die stad.“Ek het nie ‘n foon nie, nie geld nie en geen kontakbesonderhede nie,” het McAfee op sy webtuiste gesê.‘n Verslaggewer van AP het McAfee per telefoon by die hotel waar hy tuisgaan, gekontak, maar die 67-jarige het gesê dat hy nie kan praat nie omdat hy wag vir ‘n oproep van sy meisie, die 20-jarige Samantha Vanegas.Vanegas het saam met McAfee uit Belize gevlug, maar het nie saam met hom na die VSA gereis nie.– Volg Nuus24 op Twitter - Sapa - AP
Lees meer oor: john mcafee | moorde VOLGENDE OP NUUS24X